Pada 17 Disember 1989, Ceaușescu mengarahkan pasukan tenteranya agar menembak para penunjuk perasaan anti-pemerintah di Timișoara yang dilihat mengancam kedudukannya dalam politik, lalu banyak kematian dan kecederaan. Berita yang membongkarkan beliau sebagai pihak yang bertanggungjawab atas pembunuhan tersebut mengakibatkan rusuhan besar-besaran dan kekacauan awam yang merebak di seluruh negara. Kesemua kejadian kemudiannya dikenali sebagai Revolusi Romania, iaitu satu-satunya penggulingan anti-komunis yang ganas dalam kalangan kebangkitan rakyat yang berlaku serata benua Eropah pada tahun 1989.